

 **REPUBLIKA HRVATSKA**

 **IX. gimnazija**

 **Zagreb, Dobojska 12**

**KLASA: 112-03/21-02/19**

**URBROJ: 251-286-21-02-1**

**Zagreb, 14. 09. 2021. godine**

**UPUTE ZA PROVOĐENJE SELEKCIJSKOG POSTUPKA,**

**ODNOSNO RAZGOVORA S KANDIDATIMA**

u natječajnom postupku za stručnog suradnika – pedagoga – pripravnika

 putem mjere HZZ-a „Stjecanje prvog radnog iskustva/pripravništva“

1. Sukladno Pravilniku o načinu i postupku zapošljavanja u IX. gimnaziji, a vezano za opće propise o radu i odredbe Zakona o odgoju i obrazovanju u osnovnoj i srednjoj školi, a u skladu s odobrenim Planom prijema pripravnika u srednjoškolskim ustanovama u 2021. godini, raspisan je natječaj za sklapanje ugovora o radu za:
* stručnog suradnika – pedagoga – pripravnika putem mjere HZZ-a „Stjecanje prvog radnog iskustva/pripravništva“ na određeno, puno radno vrijeme (40 sati tjedno) – 12 mjeseci
1. U natječaju je između ostalog navedeno da će se provesti selekcijski postupak u obliku razgovora s kandidatima koji ispunjavaju uvjete natječaja, a sve je utvrđeno posebnom odlukom o načinu i sadržaju te području vrednovanja i procjene kandidata prijavljenih na natječaj
2. Poziv na razgovor za sve kandidate koji ispunjavaju uvjete natječaja i koji su evidentirani na LISTI KANDIDATA, bit će objavljen na mrežnoj stranici škole
3. Razgovor s kandidatima sadrži 10 pitanja i trajat će do 10 min, a nakon obavljene provjere, Povjerenstvo utvrđuje rezultate koji će biti objavljeni na mrežnoj stranici škole.
4. Smatra se da je kandidat zadovoljio na selekcijskom postupku (razgovoru) ako je ostvario 75% od ukupnog broja bodova na provjeri.
5. Pravni i drugi izvori za pripremanje kandidata za razgovor:
6. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20).
7. Statut škole (objavljen na web stranici IX. gimnazije)
8. Pitanja koja se odnose na svakodnevni rad s učenicima i problemske situacije – nije potrebna dodatna priprema

 **ZA POVJERENSTVO**

 **Sonja Lušić Radošević, prof.**